Държавен вестник, бр. 57, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  57
възникване на извънредна епидемична обста­
новка и при епидемично разпространение на 
дадена заразна болест;
8. извършва научнообоснована оценка и 
анализ на здравния риск за населението и 
изготвя препоръки за предпазване на страната 
от внос и разпространение на опасни заразни 
и паразитни болести;
9. изпълнява задачи, като Компетентна 
национална организация, сътрудничеща на 
Европейския център за контрол и профилакти­
ка на заболяванията (ECDC) и на Световната 
здравна организация (СЗО) по въпросите на 
надзора и обучението в областта на заразните 
болести;
10. предоставя консултативна и експертна 
помощ на РЗИ, лечебните и здравните заве­
дения по предотвратяването, възникването 
и ликвидирането на епидемични ситуации в 
страната и цялостна организационно-мето­
дична дейност по профилактиката, ранното 
оповестяване, контрола и надзора на заразните 
и паразитните болести, инфекциите, свързани 
с медицинското обслужване, антимикробната 
резистентност и биотероризма;
11. извършва научноизследователска и 
научно-приложна дейност;
12. участва в изготвянето и изпълнението 
на национални и международни програми, 
свързани с епидемиологията, диагностиката, 
лечението и профилактиката на заразните, 
паразитните, имунните и алергичните забо­
лявания;
13. извършва консултативна, научно-екс­
пертна и методична дейност, свързана с епи­
демиологията, етиологичната диагностика, 
лечението и профилактиката на заразните, 
паразитните, имунните и алергичните болес­
ти и инфекциите, свързани с медицинското 
обслужване и антимикробната резистентност;
14. извършва лабораторна диагностика 
в областта на микробиологията, вирусо­
логията, паразитологията, имунологията и 
алергологията;
15. провежда външен лабораторен контрол 
за качеството на дейността на лабораториите, 
осъществяващи микробиологична, вирусо­
логична, паразитологична и имунологична 
диагностика в страната;
16. разработва, поддържа, валидира и/или 
верифицира методи за лабораторни анализи, 
които предоставя за внедряване в лаборато­
риите на РЗИ;
17. участва в разработването на програми 
за обучение на студенти и специализанти и 
осъществява следдипломно обучение съгласно 
Наредба № 1 от 2015 г. за придобиване на 
специалност в системата на здравеопазването 
(ДВ, бр. 7 от 2015 г.);
18. осъществява обучение на български 
и чуждестранни граждани за получаване на 
образователна и научна степен „доктор“ по 
научни специалности, получили акредитация 
по Закона за висшето образование;
19. дава консултации, експертни станови­
ща и заключения за методите, качеството и 
ефективността на микробиологичната, виру­
сологичната, паразитологичната и имуноло­
гичната лабораторна диагностика в страната;
20. разработва и предоставя на МЗ и РЗИ 
информационни, методични, научноизследо­
вателски и здравнопросветни материали;
21. участва в разработването на програми 
за обучение и квалификация на служители 
на РЗИ;
22. други, произтичащи от нормативен 
акт или възложени от министъра на здраве­
опазването.
Чл. 26. (1) В състава на центъра функцио­
нират национални референтни лаборатории, 
определени със заповед на министъра на 
здравеопазването.
(2) Лабораториите по ал. 1 са акредити­
рани по БДС EN ISO/IEС 17025 и/или БДС 
EN ISO/IEС 17020.
Чл. 27. Отдел „Епидемиология и надзор 
на заразните болести“:
1. осъществява организационно-методична 
дейност, като:
а) събира и обработва данните за заразните 
заболявания на национално ниво и изготвя 
периодични справки и оценки на епидемичната 
обстановка в страната; съобщава данните на 
системите Tessy и EpiPulse към Европейския 
център за контрол и профилактика на забо­
ляванията;
б) изготвя годишен анализ и оценка на 
заболяемостта от остри инфекциозни болести 
и на епидемичната обстановка в страната;
в) извършва анализ на дейностите, свър­
зани с ваксинопрофилактиката на заразните 
болести и изготвяне на текущи и годишни 
анализи, оценки и прогнози на дейността по 
изпълнение на имунизационната програма в 
страната; предлага мерки за повишаване на 
имунизационния обхват в страната;
г) изпълнява задачи, като Компетентна 
национална организация, сътрудничеща на 
Европейския център за контрол и профилак­
тика на заболяванията и Световната здравна 
организация по въпросите на епидемиологич­
ния надзор на заразните болести;
д) участва в специализирани информа­
ционни мрежи, комитети, комисии, работни 
групи в рамките на сътрудничеството на 
МЗ и НЦЗПБ с международни институции 
и организации по въпросите на надзора на 
заразните болести;
e) подпомага провеждането на граничен 
здравен контрол за предпазване на страната 
от внос и разпространение на опасни заразни 
болести;